Moja cera1 sucho ôd jakegosik czasu bojki2 ô kocie we szczewikach3 i tam we Krōlestwie Pulpecji (już nawet niy wiym, ftoro wersja tyj bojki to je) jōm4 pulpety syrowe ze cimtym5. Tak mie to zainspirowało, że żech chcioł narychtować cojsik podobnego. Kōniec kōńcōw karminadle6 mi z tego niy wyszły, bo masa bōła trocha za rzołdko, ale za to okołzała sie idealno na placki. To je taki recept7 dlo tych, kerzy akurat szporujōm8. Chrupiōnco skōrka, leko słodke, cimtowy syr… wmōciyli9 my je raz-dwa 😉
Co potrza?
250 g przepresowanego10 biołego syra
1 jajco
żymła11 wymoczōno we mlyku
4 łeżki tartyj bōłki
2 łeżki mōnki ze majsu12, ale mogecie tyż dać kartoflanyj13
1-2 łeżki cukru (joł żech doł brōnołtnego14 yno łeżka)
łeżeczka cimtu
olyj do smażynia
Wszyjske składniki wciepcie15 do miski i wymiyszejcie. Łozgrzyjcie patalnia, kapnijcie na nia trocha oleju i jak sie łozgrzeje, to nakłodejcie tam naszyj masy na placki. A jak już sie fajnie przibrōnołcōm16 ze kołżdyj strōny, to sie biercie za jedzynie. Smacznego 🙂
1córka
2bajki
3butach
4jedzą
5cynamonem
6pulpety
7przepis
8oszczędzają
9zjedliśmy
10przeciśniętego
11bułka
12kukurydzianej
13ziemniaczanej
14brązowego
15wrzućcie
16przypieką
szl_Latn szl_Latn pol_Latn slv_Latn szl_Latn pol_Latn szl_Latn szl_Latn szl_Latn szl_Latn szl_Latn som_Latn ayr_Latn gaz_Latn pol_Latn cjk_Latn nob_Latn pol_Latn pol_Latn pol_Latn pol_Latn szl_Latn pol_Latn pol_Latn pol_Latn pol_Latn pol_Latn